## Grundejerforeningen Lungshave – www.lungshave.dk

## *Formand:* Flemming Jørgensen

 Georg Brandes Vej 45, 4700 Næstved

 Sommerhus: Lungsbæk 12

 Mobil: 2088 8898, e-mail: fljo@stofanet.dk

## Orientering 01.12.2022

# Generalforsamling 2023

Foreningens næste ordinære generalforsamling afholdes **SØNDAG DEN 16. APRIL KL. 10.00** i Herlufsholm Idrætscenter.

Reserver datoen allerede nu, så vi kan få et stort fremmøde.

# Veje mv.

Vores 1.600 meter veje har nu fået en tiltrængt renovering. Entreprenøren har efter aftale anvendt knust asfalt, som er betydelig mere modstandsdygtig over for regnvand mv., og så støver det mindre end grus. Entreprenøren regner med, at vi fremover kun vil få behov for 1-2 årlige vedligeholdelsesarbejder. Hidtil skulle vores entreprenør udføre månedlig vedligeholdelse, hvilket dog i mange måneder ikke skete.

Det var planlagt, at der skulle anvendes 760 tons knust asfalt. Der blev dog anvendt godt 150 tons mindre, og den resterende mængde kan bruges til opfølgningsarbejder i foråret og til løbende reparation.

Indtil den knuste asfalt er blevet mere hærdet, kan der opstår huller i forbindelse med skarpe sving til parkering på grundene. Når det sker, beder vi grundejeren stampe hullerne.

Vi arbejder fortsat på, at få kommunen overtalt til at anlægge en sti til fodgængere på strandsiden langs Lungskyst. Vores entreprenør har udarbejdet en skitse, som vi beder Fællesudvalget arbejde videre med.

# Bump

I forbindelse med renoveringen af vejene blev de 11 fartdæmpende bump på vejene fjernet. De vil tidligst blive udlagt igen i foråret 2023, så de nye veje kan stabiliseres.

# Retssag

Som tidligere omtalt, anmodede et af vores medlemmer om at kunne købe en del af foreningens fællesareal, så parkering kunne ske lovligt på det område, medlemmet i mange år retsstridigt havde anvendt. Dette ønske afviste bestyrelsen, der generelt ikke vil sælge fællesareal til grundejere.

Herefter anlagde medlemmet sag mod foreningen for at få fastslået, at medlemmet havde vundet hævd på at parkere på fællesarealet. Sagen blev indbragt for Retten i Næstved og behandlet den 11. november 2022. Resultatet blev en tilkendegivelse fra dommeren, som fastslog, at der ikke var vundet hævd. Vores medlem og dennes advokat ønskede dommerens tilkendegivelse opfulgt af en egentlig dom, som afsiges 9. december 2022.

# Fællesarealer

Dele af vores fællesarealer anvendes af naboer til fællesarealerne til oplagsplads og tørrestativer samt opbevaring af kajakker, paddleboards, surfere mv. Bestyrelsen har, over for foreløbig et medlem, påtalt sådanne forhold, men det gælder naturligvis generelt, at fællesarealer ikke anvendes til sådanne formål, men henligger frit. Beskæring og træfældning på fællesarealer må kun foretages efter aftale med bestyrelsen.

# Udskiftning af dæksel

I december (datoer ikke kendt) udskiftes ståldækslet på pumpestationen ud for Lungshave 60. Det vil medføre lidt gravearbejde, som udføres af Sandgren Anlæg ApS.

# Digebyggeriet

Anlægget af diger skrider planmæssigt frem, og er endog på visse områder forud for tidsplanen. Lige nu er status, at

* Der er startet på støbning af muren ved vinterbaderne
* Der fortsættes med at skabe plads til Azobe væg på Enø Kystvej
* Arbejdet ved Fjordhusene og frem mod lystbådehavnen kun mangler opsætning af Azobe væg ved det yderste hus samt ved pumpestationen på dæmningen, her skal diget tilpasses både i højde og bredde
* Der er leveringsproblemer med leverancerne af Azobetræ
* Digelauget er i dialog med klager~~e~~ vedr. højde på diget et par steder

Arbejdet skal være afsluttet senest 1. april 2023, mod fjordsiden dog allerede pr. 1. februar 2023. Der er opsat orienteringstavler med beskrivelse af projektet forskellige steder på Lungshave, og projektet kan også kan følges på www.enødigelaug.dk.

# God jul

Bestyrelsen ønsker alle vores medlemmer en god jul og et godt nytår.

*Flemming Jørgensen, Kent Filt, Jes Pærregaard, Thomas Bagger Hansen, René Tüxen-Hansen, Georg Bentzen og Jesper Petersen*